আল-হাইয়াতুল উলয়া লিল-জা‘মিয়াতিল কওমিয়া বাংলাদেশ হলো বাংলাদেশের কওমি মাদ্রাসাসমূহের সরকার স্বীকৃত ইসলামি শিক্ষা বোর্ড। ২০১৮ সালের ১১ ই এপ্রিলে বাংলাদেশ সরকার এই বোর্ডের অধীনে কওমি মাদ্রাসাসমূহের সর্বোচ্চ শ্রেণি দাওরায়ে হাদিস (ইসলামি শিক্ষা ও আরবি) মাস্টার্সের সমমান মর্যাদা প্রদান করে।  এর কেন্দ্রীয় কার্যালয় ঢাকার উত্তর যাত্রাবাড়ীতে অবস্থিত। এটি কওমি মাদ্রাসাভিত্তিক সকল বোর্ডের প্রতিনিধিত্ব করে প্রতি শিক্ষাবর্ষে গোটা দেশ জুড়ে দাওরায়ে হাদিসের পরীক্ষা নিয়ন্ত্রণ করে।   অধীনস্থ বোর্ড  বর্তমানে কওমি মাদ্রাসার ৬ টি বোর্ডের অন্তর্ভুক্ত বাংলাদেশের সব ক’টি দাওরায়ে হাদিস কওমি মাদ্রাসা আল-হাইআতুল উলয়া লিল-জামি‘আতিল কওমিয়া বাংলাদেশের অধীনে নিবন্ধিত।   এগুলি হচ্ছে :  বেফাকুল মাদারিসিল আরাবিয়া বাংলাদেশ  আঞ্জুমানে ইত্তেহাদুল মাদারিস বাংলাদেশ  বেফাকুল মাদারিসিল কওমিয়া গওহরডাঙ্গা বাংলাদেশ  আযাদ দ্বীনী এদারায়ে তালীম বাংলাদেশ  তানযীমুল মাদারিসিদ দ্বীনিয়া বাংলাদেশ  জাতীয় দ্বীনি মাদ্রাসা শিক্ষাবোর্ড বাংলাদেশ   পটভূমি  গণপ্রজাতন্ত্রী বাংলাদেশ সরকার উলামায়ে কেরামের উপস্থিতিতে কওমি মাদরাসার স্বতন্ত্র বৈশিষ্ট্য বজায় রেখে ও দারুল উলূম দেওবন্দের মূলনীতিকে ভিত্তি ধরে কওমি মাদরাসার সর্বোচ্চ পরীক্ষা দাওরায়ে হাদিসকে মাস্টার্স (ইসলামি শিক্ষা ও আরবি) এর সমমানের মর্যাদা প্রদানের ঘোষণা দেন। ১৩ এপ্রিল ২০১৭ তারিখে রাষ্ট্রপতির আদেশক্রমে সহকারী সচিব (স.বি.-১) আব্দুস সাত্তার মিয়া এ মর্মে একটি প্রজ্ঞাপন জারি করেন। ১০ সেপ্টেম্বর ২০১৮ তারিখ “আল-হাইআতুল উলয়া লিল-জামি‘আতিল কওমিয়া বাংলাদেশ’-এর অধীন ‘কওমি মাদরাসাসমূহের দাওরায়ে হাদীস (তাকমীল) এর সনদকে মাস্টার্স ডিগ্রি (ইসলামি শিক্ষা ও আরবি) এর সমমান প্রদান বিল ২০১৮” জাতীয় সংসদে উত্থাপিত হয় এবং ১৯ সেপ্টেম্বর ২০১৮ তারিখ জাতীয় সংসদে এ বিল পাস হয়। ৮ অক্টোবর ২০১৮ তারিখে বিল রাষ্ট্রপতির সম্মতি লাভ করে এবং সর্বসাধারণের অবগতির জন্য সংসদ সচিবালয় কর্তৃক গেজেট আকারে প্রকাশ করা হয়।   উদ্দেশ্য   আল-হাইআতুল উলয়া লিল-জামি‘আতিল কওমিয়া বাংলাদেশ প্রতিষ্ঠিত হয়েছিল একটি আদর্শ পাঠ্যক্রম নিশ্চিত করার জন্য এবং ছয় কওমি মাদ্রাসা শিক্ষা বোর্ডের অধীনে সমস্ত প্রতিষ্ঠানের কেন্দ্রীভূত পরীক্ষা নেয়া এবং এ উদ্দেশ্য পূরণে সরকারি স্বীকৃতি লাভ করা।  মূল কাজগুলি হল: পাঠ্যক্রম তৈরি, শিক্ষার মান পরীক্ষা, পরীক্ষার ব্যবস্থা এবং ডিগ্রী প্রদান।   বাংলাদেশে উল্লেখযোগ্য কয়েকটি কাওমি মাদ্রাসা:  আল জামায়াতুল আহলিয়া দারুল উলুম মইনুল ইসলাম  জামিয়া আরাবিয়া ইমদাদুল উলুম ফরিদাবাদ ঢাকা-১২০৪  আল জামিয়া আল ইসলামিয়া পাটিয়া  আল জামিয়াতুল আরবিয়াতুল ইসলামিয়া জিরি  জামিয়া হোসাইনিয়া ইসলামিয়া আরজাবাদ  জামিয়া ইসলামিয়া ওবাইদিয়া নানুপুর  জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়া  জামিয়া মাদানিয়া বারিধারা, ঢাকা।  জামিয়া রহমানিয়া রহমান ঢাকা  জামিয়া ইসলামিয়া দারুল উলুম ঢাকা,(আকবর কমপ্লেক্স) মিরপুর১,ঢাকা  জামিয়া দারুল মরিফ আল ইসলামিয়া  জামেয়া ইসলামিয়া হোসাইনিয়া গহরপুর সিলেট  জামিয়া তাওয়াক্কুলিয়া রেঙ্গা মাদ্রাসা  জামিয়া মাদানিয়া আঙ্গুরা মুহাম্মদপুর, বিয়ানীবাজার, সিলেট  জামায়াতুল উলুম আল-ইসলামিয়া লালখান বাজার  জামিয়া কোরানিয়া আরাবিয়া লালবাগ  জামিয়া ইসলামিয়া ইব্রাহীমিয়া উজানী মাদ্রাসা, কচুয়া, চাঁদপুর।  জীরি মাদ্রাসা, চট্রগ্রাম।  জামিয়া শরিয়াহ মালিবাগ, ঢাকা  জামেয়া কাসিমুল উলুম দরগাহে হযরত শাহজালাল রহ. সিলেট  জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা  জামিয়াতুস সুন্নাহ শিবচর মাদারীপুর  বাইতুল উলূম ঢালকানগর মাদরাসা গেন্ডারিয়া, ঢাকা  জামিয়া নূরিয়া ইসলামিয়া ভার্থখলা  জামিয়া ইসলামিয়া দারুল উলুম বড়ুয়া  জামিয়া ইসলামিয়া কাসেমুল উলুম কুমিল্লা  দারুল উলুম হোসাইনিয়া, ওলামা বাজার, ফেনী  জামিয়া হুসাইনিয়া মাদীনাতুল উলুম মাদ্রাসা খুকনী,   আরও দেখুন   দেওবন্দি সংগঠনের তালিকা  দারুল উলুম দেওবন্দ  বাংলাদেশ মাদ্রাসা শিক্ষা বোর্ড  বাংলাদেশে শিক্ষা  বাংলাদেশে ইসলাম  দারসে নিজামি   তথ্যসূত্র    বহিঃসংযোগ   আল হাইআতুল উলয়ার দাফতরিক ওয়েবসাইট   আল হাইআতুল উলয়ার ভেরিফাইড ফেসবুক পেইজ  আল হাইআতুল উলয়ার গুগল ম্যাপ  বিষয়শ্রেণী:দেওবন্দি সংগঠন বিষয়শ্রেণী:বাংলাদেশের সরকারি প্রতিষ্ঠান বিষয়শ্রেণী:কওমি মাদ্রাসার শিক্ষা বোর্ড বিষয়শ্রেণী:আল হাইআতুল উলয়া বিষয়শ্রেণী:বাংলাদেশের কওমি মাদ্রাসা